text: Parker din bil i et stort regnvandsbassin
  03 januar 2015 kl. 11.55
  Store regnvandsbassiner skal være med til at afhjælpe parkeringsproblemer i Kolding midtby.
  
  Det er Venstre i Kolding der foreslår, at de store oversvømmelsesbassiner som alligevel bliver bygget for at sikre byerne, når der kommer enorme regnskyl, de også kan blive brugt til bilparkering.
  Ifølge Asger Christensen, der er næstformand i Kolding Kommunes Plan og Boligudvalg, så forventes det kun, at regnvandsbassinerne bliver fyldt op med regnvand ganske få dage om året og derfor kan de lige så godt bruges til parkeringshus, når der ikke er vand i bassinerne.
  -Det er oplagt og sund fornuft, at tænke i parkeringsmuligheder også. På den måde tager vi både højde for klimatruslen med skybrud og en stor efterspørgsel på parkeringspladser, siger Asger Christensen.
  Ifølge Asger Christensen vil et parkeringsbassin være det første i Danmark, men det er kendt fra flere steder i udlandet.
  Venstre håber, at det bliver muligt at lave det første kombinerede regnvandsbassin og parkeringshus i forbindelse med det kommende Outlet center, der skal opføres i midtbyen
  Se interviewklip med Asger Christensen her
  Varighed 0:45
  